Jeg er så skuffet over den behandling som Elgiganten budt mig:(

For 3 år siden købte jeg online en Lenovo-Laptop med trykfølsom skærm. Efter omkring 1 år revner toppen af computeren, der hvor hængslerne er monteret. Det bliver repareret, men går i stykker igen ca. 10 mdr efter med samme problem. 
Anden gang den bliver repareret skifter de hængslerne og jeg går udfra de forstærker noget omkring monteringen, der hvor hængslerne sidder i skærmen-delen. 

Da jeg henter min computer (2. gang), kommenterer jeg som det første at hængslerne er alt for stramme; det virker som man skal bruge vold for at åbne den og som om konstruktionen ikke kan holde til presset på ledet. Ekspedienten forsikrer mig for at jeg jo selvfølgelig må komme tilbage med den, hvis der skulle være noget. 

6 mdr efter knækker de plastikgevind (inde i computeren) til de skruer som skal holde selve computen sammen. Det er pudsigt nok de to skuer som sidder lige ved siden af hængslerne, og når man skal åbne og lukke skærmen er det meget tydeligt at fordi hængslerne nu er så stramme, så fungerer de nærmest som et brækjern inde i computeren som slet ikke er designet til trykket. Efter InforCare har forstærket ledet i skærmen er problemet altså bare rykket ned i computeren i stedet. Skærmen kan ikke stå selv og computeren er stort set ubrugelig, fordi man ikke kan åbne og lukke den uden at holde den sammenklemt. Og nu begynder et cirkus af en anden verden: 

Jeg tager ud og afleverer den. Jeg siger at jeg nu ønsker handlen skal gå tilbage, da det er 3. gang den skal repareres *(4.gang). Efter ca. 3 uger får jeg et svar om at de vil ikke vil lave den (under påskud af at den har været udsat for hårdt brug, som skulle have ødelagt den). De sender mig nogle overfladiske billeder, som mest af alt fortæller mig, at de ikke engang har gidet åbne min computer (skille den ad) for at se hvad der er knækket eller hvorfor det er sket. Jeg ringer ind og forklarer elgigantens kundecenter hvad problemet er, hvorfor det er opstået og jeg forklarer dem hvad ekspedienten sagde til mig da jeg hentede min computer. Jeg forklarer dem lovgivning; at jeg har fornyet garanti ved reparation (på op til 2 år) på den del som er blevet skiftet. De svarer pænt at de vil skrive til værkstedet, men intet sker. Efter 1,5 måneds frem og tilbage (4.gange) og mange opkald, svarer de så; At de ikke vil gøre noget og at det bare er surt for mig. Hvis jeg vil noget, så må jeg tage min computer til et "Lenovo certificeret" værksted, som så må lave undersøgelsen som InfoCare (elgiganten) ikke gad, og så få en 'second opinion'. 

Jeg ringer nu land og rige rundt for at finde et sådan værksted, uden held. Jeg ringer så til Lenovo selv og taler med alle mulige mennesker, og de fortæller mig så at der ikke findes "Lenovo-certificerede værksteder" - at Lenovo slet ikke giver sådanne certificeringer. Jeg ringer så til elgiganten og siger; at så må jeg jo tage den til et andet professionelt computerværksted, som må siges at være det næstbedste alternativ. Det godtager de først, men siger at de til gengæld skal acceptere mit valg først, hvilket jeg også accepterer. Da jeg nogle dage efter har fundet 2 steder som er villige til at udføre opgaven, ringer jeg ind for at opgive oplysningerne. elgiganten ringer så tilbage til mig om aftenen og fortæller at: "Det alligevel ikke kan accepteres" og "Det SKAL være et "Lenovo-certificeret værksted" til trods for at det ikke findes og at elgigantens medarbejder (selvfølgelig) ikke kan fortælle mig hvor sådan et kan kontaktes. Det ender kort efter med at han bare siger: "Så må du jo gå til forbrugerklagenævnet", "Vi kommer det ikke videre" og virker i det hele taget ret ligeglad og nedladende. 

Da jeg efterfølgende afhenter min computer og starter den første gang, så ser farverne underlige ud (falmede), skærmformattet er ændret og den trykfølsomme skærm virker ikke mere. Det virker umiddelbart som om man på værkstedet overhoved ikke har været forsigtig og bare har åbnet låget hårdt, hvilket så har revet noget over i forbindelsen mellem skærm og computer. Jeg nævnet specifikt ved indleveringen at de skulle passe på. Så mange tak for det InfoCare ( elgiganten ). I gider ikke engang lave en undersøgelse af computeren, men ødelægger den blot yderligere. 

*Inden for 1. år efter købet går harddisken i computeren. Det er selvfølgelig ikke elgigantens fejl, men blot en yderligere gang jeg skal frem og tilbage for at få min computer lavet. Det er 4. gange på 2 år og 9 mdr. hvor jeg har skulle undvære min computer ca. 6 uger. Hver gang skal man have en langsom lånecomputer som skal opdateres flere gange ( mange timer) for at virke. 

Lovgivningen er meget klar,- jeg har som forbruger (2 - 3 års) garanti på reparationen og det er nu 3. gang at jeg har problem med hængslet. elgiganten har fra start besluttet sig for at de ikke vil overholde loven, og gider derfor ikke engang lave en ordentlig undersøgelse. De bliver ved med at køre alt i langdrag, telefonkøer, venten og modstridende informationer, for bevidst at køre forbrugeren træt og så håber de på at man bare giver op.

Jeg vil råde alle til at holde sig langt væk fra elgiganten og deres forfærdelige forretningsmetoder :( :( :(